wickkiey/tamil-wikipedia-chunked huggingface dataset:
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### கூலிம் மாவட்டம்

மலேசியா; கெடா; கூலிம் மாவட்டத்தில் *(Kulim District)*; 16 தமிழ்ப்பள்ளிகள் உள்ளன. 2,837 மாணவர்கள் பயில்கிறார்கள். 284 ஆசிரியர்கள் பணியாற்றுகிறார்கள்.  
| KBD5043 | புக்கிட் சிலாரோங் தோட்டம் | SJK(T) Ladang Bukit Selarong | புக்கிட் சிலாரோங் தோட்டத் தமிழ்ப்பள்ளி | 09400 | பாடாங் செராய் | 71 | 14 |  |
| --- | --- | --- | --- | --- | --- | --- | --- | --- |
| KBD5044 | பாடாங் செராய் | SJK(T) Ladang Henrietta | என்றேட்டா தோட்டத் தமிழ்ப்பள்ளி | 09400 | பாடாங் செராய் | 296 | 25 |  |
| KBD5046 | பாடாங் மேகா | SJK(T) Ladang Padang Meiha | பாடாங் மேகா தமிழ்ப்பள்ளி | 09400 | பாடாங் செராய் | 115 | 12 |  |
| KBD5047 | பொக்கோக் ஜம்பு | SJK(T) Ladang Victoria | விக்டோரியா தோட்டத் தமிழ்ப்பள்ளி | 09400 | பாடாங் செராய் | 176 | 18 |  |
| KBD5048 | லூனாஸ் | SJK(T) Ladang Wellesley | வெல்லெஸ்லி தோட்டத் தமிழ்ப்பள்ளி | 09600 | லூனாஸ் | 453 | 37 |  |
| KBD5049 | அனாக் கூலிம் தோட்டம் | SJK(T) Ladang Anak Kulim | அனாக் கூலிம் தோட்டத் தமிழ்ப்பள்ளி | 09000 | கூலிம் | 35 | 11 |  |
| KBD5050 | பாகான் செனா தோட்டம் | SJK(T) Ladang Bagan Sena | பாகான் செனா தோட்டத் தமிழ்ப்பள்ளி | 09000 | கூலிம் | 21 | 8 |  |
| KBD5051 | புக்கிட் மெர்தாஜாம் தோட்டம் | SJK(T) Ladang Bukit Mertajam | புக்கிட் மெர்தாஜாம் தோட்டத் தமிழ்ப்பள்ளி | 09007 | கூலிம் | 227 | 24 |  |
| KBD5052 | புக்கிட் சீடிம் தோட்டம் | SJK(T) Ladang Bukit Sidim | புக்கிட் சீடிம் தோட்டத் தமிழ்ப்பள்ளி (கூலிம்) | 09010 | கூலிம் | 56 | 10 |  |
| KBD5053 | கூலிம் | SJK(T) Kulim | கூலிம் தமிழ்ப்பள்ளி | 09000 | கூலிம் | 691 | 49 |  |
| KBD5054 | சுங்கை ஊலார் தோட்டம் | SJK(T) Ladang Sungai Ular | சுங்கை ஊலார் தோட்டத் தமிழ்ப்பள்ளி | 09007 | கூலிம் | 141 | 16 |  |
| KBD5055 | சுங்கை டிங்கின் தோட்டம் | SJK(T) Ladang Sungai Dingin | சுங்கை டிங்கின் தோட்டத் தமிழ்ப்பள்ளி | 09700 | காராங்கான் | 15 | 8 |  |
| KBD5056 | டப்ளின் தோட்டம் 5 | SJK(T) Ladang Dublin Bhg 5 | டப்ளின் தோட்டத் தமிழ்ப்பள்ளி 5 | 09700 | காராங்கான் | 16 | 8 |  |
| KBD5058 | டப்ளின் தோட்டம் 7 | SJK(T) Ladang Dublin Bhg. 7 | டப்ளின் தோட்டத் தமிழ்ப்பள்ளி 7 | 09700 | காராங்கான் | 9 | 6 |  |
| KBD5060 | பத்து 14, தெராப் | SJK(T) Ladang Somme | சோம் தோட்டத் தமிழ்ப்பள்ளி | 09800 | செர்டாங் | 21 | 8 |  |
| KBD5061 | லூனாஸ் | SJK(T) Ko Sarangapany | கோ. சாரங்கபாணி தமிழ்ப்பள்ளி | 09600 | லூனாஸ் | 494 | 30 | } |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### லங்காவி மாவட்டம்

மலேசியா; கெடா; லங்காவி மாவட்டத்தில் *(Langkawi District)*; ஒரே ஒரு தமிழ்ப்பள்ளி உள்ளது. 104 மாணவர்கள் பயில்கிறார்கள். 10 ஆசிரியர்கள் பணியாற்றுகிறார்கள்.  
| - | KBD6019 | கிசாப் | SJK(T) Ladang Sungai Raya | சுங்கை ராயா தோட்டத் தமிழ்ப்பள்ளி | 07000 | லங்காவி | 106 | 10 | } |
| --- | --- | --- | --- | --- | --- | --- | --- | --- | --- |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### பெண்டாங் மாவட்டம்

மலேசியா; கெடா; பெண்டாங் மாவட்டத்தில் *(Pendang District)*; ஒரே ஒரு தமிழ்ப்பள்ளி உள்ளது. 16 மாணவர்கள் பயில்கிறார்கள். 7 ஆசிரியர்கள் பணியாற்றுகிறார்கள்.  
| KBDA140 | ஜெனுன் | SJK(T) Ladang Bukit Jenun | புக்கிட் ஜெனுன் தோட்டத் தமிழ்ப்பள்ளி | 06720 | பெண்டாங் | 16 | 7 | } |
| --- | --- | --- | --- | --- | --- | --- | --- | --- |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### பொக்கோக் செனா மாவட்டம்

மலேசியா; கெடா; பொக்கோக் செனா மாவட்டத்தில் *(Pokok Sena District)*; ஒரே ஒரு தமிழ்ப்பள்ளி உள்ளது. 33 மாணவர்கள் பயில்கிறார்கள். 10 ஆசிரியர்கள் பணியாற்றுகிறார்கள்.  
| KBDB001 | பொக்கோக் செனா | SJK(T) Ladang Jabi | ஜாபி தோட்டத் தமிழ்ப்பள்ளி | 06400 | Pokok Sena | 33 | 10 | } |
| --- | --- | --- | --- | --- | --- | --- | --- | --- |
# பிரசாந்த் அய்யங்கார்

**பிரசாந்த் ஐயங்கார்** (*Prashanth Iyengar*) ( பிறப்பு: சனவரி 12, 1973) இந்தியாவைச் சேர்ந்த பாரம்பரியக் கருநாடக இசைக்கலைஞரும், வீணை இசைக்கலைஞருமாவார். மேலும் இவர், ஒரு கலைஞராகவும், இசையமைப்பாளரும், ஆசிரியருமாவார். அனைத்து '72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராவார். 2011 ஆம் ஆண்டில் ஸ்ரீரங்கப்பட்டணத்தின் கோவிலில் 24 மணி நேரம் தனது மராத்தான் வீணை இசை நிகழ்ச்சிக்காக லிம்கா சாதனைகள் புத்தகத்தில் இடம் பெற்றுள்ளார்.
# பிரசாந்த் அய்யங்கார்

## சொந்த வாழ்க்கை

பிரசாந்தின் தாய் வித்வான் பத்மாசினி நரசிம்மாச்சார் இவருடைய முதல் வீணை குருவாக இருந்தார். ஏழு வயதிலேயே, "எந்தரோ மகானுபாவாலு" போன்ற கீர்த்தனைகளை இவர் வாசித்தர்.
# பிரசாந்த் அய்யங்கார்

## சாதனை

2011ஆம் ஆண்டில் ஸ்ரீரங்கப்பட்டணதிலுள்ள கோவிலில் 24 மணி நேரம் நீடித்த மராத்தான் வீணை இசை நிகழ்ச்சியை நடத்தியதற்காக இவர் லிம்கா தேசிய சாதனையைப் படைத்துள்ளார். இந்நிகழ்ச்சியில் இவருடன் இரவிசங்கர் சர்மா ( மிருதங்கம் ), கே. எஸ். கிருஷ்ணபிரசாத் ( கடம் ), டி. வி.பிரசன்ன குமார் ( கஞ்சிரா, மோர்சிங் ) ஆகியோரும் உடன் இருந்தனர்.
# பிரசாந்த் அய்யங்கார்

## சாதனை

### பணிகள்

இவர், 90 வர்ணங்களை இயற்றியுள்ளார், அதில் 72 மேளகர்த்தா இராகங்களில் அடங்கும். அனைத்து 72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராகவும், பாலமுரளிகிருஷ்ணாவுக்குப் பிறகு இரண்டாவது இளையவராகவும் அறியப்படுகிறார். இவர், மேலும் 20 கிருதிகள், 10 தேவரநாமங்கள் மற்றும் ஐந்து தில்லானாக்களையும் இயற்றியுள்ளார். மாணவர்களுக்கு வீணையைக் கற்பிப்பதற்காக ஸ்ரீ இராமா நிகழ்த்து கலை மையம் என்ற ஒரு பள்ளியைத் தொடங்கி நடத்தி வருகிறார்.
# சீரோபிளக்சா இண்டெர்செக்டா

***சீரோபிளக்சா இண்டெர்செக்டா*** (*Xeroplexa intersecta*) என்பது காற்றினைச் சுவாசிக்கும் நில வாழ் நத்தை சிற்றினமாகும். இது நுரையீரல் உடைய வயிற்றுக்காலியினைச் முதுகெலும்பிலியில் மெல்லுடலி தொகுதியில் ஜியோமிட்ரிடே குடும்பத்தில் முன்னர் *கேண்டிடுலா* பேரினத்தில் சேர்க்கப்பட்டிருந்தது.  
இந்த விவசாய தீங்குயிரியாக உள்ளது.
# சீரோபிளக்சா இண்டெர்செக்டா

## விளக்கம்

இதனுடைய ஓடு 4-7 × 7-12&nbsp;மிமீ அமைப்புடையது. 5 குவிந்த சுழல்கள் உள்ளன. துளை உதடு இல்லாமல் எளிது; துளை விளிம்பு தொப்புளுக்கு அருகில் சற்று பிரதிபலிக்கிறது. தொப்புள் திறந்த மற்றும் மாறுபட்ட அகலமானது. பெரியோஸ்ட்ராகம் வெண்மை அல்லது மஞ்சள் நிறமானது. பழுப்பு நிற பட்டைகள் அல்லது புள்ளிகளுடன் வரிகளுடன் காணப்படும். விலங்கு அடர் பழுப்பு நிறமிகளுடன் மஞ்சள் அல்லது நீல சாம்பல் நிறமுடையது. மேல் நகரிழைகள் நீளமாக உள்ளன, மேலும் கீழ் நகரிழைகள் மிகக் குறுகியவை.
(இங்கிலாந்து). அளவுகோல் 0.5 செ.மீ.]]
# சீரோபிளக்சா இண்டெர்செக்டா

## பரவல்

இந்த இனம் பல மத்திய மற்றும் மேற்கு ஐரோப்பிய நாடுகள் மற்றும் தீவுகளில் காணப்படுகிறது.  
- இங்கிலாந்து
- அயர்லாந்து
- பிரான்ஸ்
- போர்த்துகல்
- பெல்ஜியம்
- நெதர்லாந்து
- டென்மார்க்
- ஸ்பெயின்
- ஜெர்மனி  
இது அறிமுகப்படுத்தப்பட்ட இனமாக கீழ்க்கண்ட நாடுகளில் காணப்படுகிறது.  
- ஒரேகான், அமெரிக்கா
- கொலம்பியா
- சிலி
- நியூசிலாந்து
- ஆஸ்திரேலியா
# டர்ரிடெல்லா சிங்குலிபெரா

***டர்ரிடெல்லா சிங்குலிபெரா** (Turritella cingulifera*) என்பது கடல் நத்தை சிற்றினமாகும். இது கடல்சார் வயிற்றுக்காலியாகும். முதுகெலும்பில்லா பிரிவில் மெல்லுடலி தொகுதியில் டர்ரிடெல்லிடே குடும்பத்தினைச் சார்ந்தது.  
இது *குரோசியோயா* அல்லது *ஹவுஸ்டேட்டர்* என்ற துணை பேரினத்தின்கீழ் வைக்கப்படுகிறது.
# டர்ரிடெல்லா சிங்குலிபெரா

## விநியோகம்

இந்த கடல் சிற்றினம் ஆத்திரேலிய, இந்தோ-பசிபிக் பிராந்தியம் மற்றும் கிழக்கு சீனக் கடல் ஆகியவற்றின் துணை மண்டலத்தில் காணப்படுகிறது.
# டர்ரிடெல்லா சிங்குலிபெரா

## விளக்கம்

மெல்லிய கூம்பு ஓடு வெண்மை நிறத்திலிருந்து மஞ்சள் கலந்த பழுப்பு நிறமாக இருக்கும். ஓடு குறுக்குவெட்டு கஷ்கொட்டை கோடுகள் அல்லது உடல் சுழலில் இரண்டு அல்லது மூன்று நெருக்கமான இணையான கோடுகளால் ஆனது. உடலில் சுமார் பன்னிரண்டு சுழல்கள் உள்ளன. இவை ஆழமான சூட்சுமத்திற்கு இடையில் சுருங்கி, பின்னர் பல மெல்லிய, உயரமான, சுழல் வட்ட வடிவில் உள்ளன. ஓட்டின் நீளம் சுமார் 1,90 செ.மீ (0.75-அங்குலம்).
# பிஃபா இயங்கலை

***பிஃபா இயங்கலை*** என்பது மின்னியல் கலை (எலக்ட்ரானிக் ஆர்ட்டு) (EA) உருவாக்கிய இயங்கலை விளையாட்டுகளின் தொடர் ஆகும். இது ஆசியா மின்னியல் விளையாட்டுச் சந்தையைக்காக தொடர் விளையாட்டு முறையில் இலவயமாக விளையாடும் வகையில் வெளியிடப்படுகிறது. இந்தத் தொடரின் முதல் வெளியீடு மே 2006 இல் வெளியிடப்பட்டது.
# பிஃபா இயங்கலை

## *பிஃபாஇயங்கலை* (2006)

மே 25,2006 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை*, திறந்த பீட்டாவில் வெளியீடுகாணப்பட்டது. சூன் மாதத்திற்குள், இந்த விளையாட்டில் 100,000 விளையாட்டாளர்கள் இருந்தனர்.
# பிஃபா இயங்கலை

## *பிஃபாஇயங்கலை* (2007)

அத்தோபர்,2007 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை 2*, வெளியீடுகாணப்பட்டது.
# பிஃபா இயங்கலை

## *பிஃபாஇயங்கலை* (2010)

மேற்கத்தியர்களுக்கு பிஃபா இயங்கலையைப் பிஃபா இயங்கலை 2 எனப்பெயர் மாற்றம் செய்யப்பட்டு சிங்கப்பூர் மின்னியல் கலை, கனடா மின்னியல் கலை நிறுவனத்தால் உருவாக்கப்பட்டது.
# பிஃபா இயங்கலை

## *பிஃபாஇயங்கலை 3* (2012)

*தென் கொரியாவில் மின்னியல் கலையும் (EA) நியோவிசுக்கும் (Neowiz) மூன்றாவது பிஃபா இயங்கலை உருவாக்கம் தொடர்பான அறிவிப்பு* சூலை 2012 இல் அறிவிக்கப்பட்டது. அந்த விளையாட்டு நியோவிசில் ஆண்டின் பிற்பகுதியில் வெளியிடப்பட உள்ளது. டென்சென்ட் இந்த விளையாட்டை சீனாவில் 2013 இல் வெளியிட்டார்.
# பிஃபா இயங்கலை

## *பிஃபா இயங்கலை 4* (2018)

*மே 17, 2018 பிஃபா இயங்கலை 4* திறந்த பீட்டா பிரிவில் வெளியிடப்பட்டது.
# தேசிய குடும்பநல சுகாதாரக் கணக்கெடுப்பு

**தேசிய குடும்ப சுகாதாரக் கணக்கெடுப்பு** (*National Family Health Survey*) இந்திய அளவில் மேற்கொள்ளப்பட்ட நாடு தழுவிய ஒரு கணக்கெடுப்பாகும். இந்திய குடும்ப நல அமைச்சகமும் மைய முகவராகச் செயல்படும் அனைத்துலக மக்கள்தொகை அறிவியல் நிறுவனமும் இணைந்து இக்கணக்கெடுப்புப் பணியில் ஈடுபட்டன.
# தேசிய குடும்பநல சுகாதாரக் கணக்கெடுப்பு

## வரலாறு

1992-93 ஆம் ஆண்டில் தேசிய குடும்ப சுகாதார கணக்கெடுப்பின் முதல் சுற்று மூன்று கட்டங்களாக நடத்தப்பட்டது. கருவுறுதல், குடும்பக் கட்டுப்பாடு, இறப்பு, தாய் மற்றும் குழந்தை ஆரோக்கியம் குறித்த நம்பகமான மற்றும் புதுப்பித்த தகவல்களை சேகரிப்பதே இக்கணக்கெடுப்பின் முக்கிய நோக்கமாகும். தொடர்ந்து, 1998 ஆம் ஆண்டு முதல் 2015 ஆம் ஆண்டு வரை நான்கு சுற்றுகளாக கணக்கெடுப்புகள் நடத்தப்பட்டன.  
கடைசியாக ஐந்தாவது தேசிய குடும்ப சுகாதாரக் கணக்கெடுப்பு 2019 ஆம் ஆண்டு மேற்கொள்ளப்பட்டது. கோவிட்டு -19 பெருந்தொற்று பாதிப்பும் ஊரடங்கு உத்தரவு காரணமாக இடையில் நிறுத்தப்பட்டு இறுதியாக கண்டுபிடிப்புகள் 2020 ஆம் ஆண்டு வெளியிடப்பட்டன.
இந்த கண்டுபிடிப்புகளின் அடிப்படையில், ஊட்டச்சத்து குறைபாடு, வளர்ச்சிக் குறைபாடு, இரத்த சோகை மற்றும் அறுவைச் சிகிச்சை பிரசவம் தொடர்பான குறிகாட்டிகளை மேம்படுத்த தொழில்நுட்ப நிபுணர் குழுவை அமைச்சகம் அமைத்துள்ளது.
# தேசிய குடும்பநல சுகாதாரக் கணக்கெடுப்பு

## கணக்கெடுப்புப் பட்டியல்

- தேசிய குடும்ப சுகாதாரக் கணக்கெடுப்பு-1 (1992-93)
- தேசிய குடும்ப சுகாதாரக் கணக்கெடுப்பு-3 (2005-2006)
- தேசிய குடும்ப சுகாதாரக் கணக்கெடுப்பு-4 (2014-2015)
- தேசிய குடும்ப சுகாதாரக் கணக்கெடுப்பு-5 (2019-2020)
# பி. எச். மனோஜ் பாண்டியன்

**பி. எச். மனோஜ் பாண்டியன்** (பிறப்பு: 1971 ஆகத்து 8) என்பவர் ஓர் இந்திய அரசியல்வாதியும், ஆலங்குளம் தொகுதியின் மேனாள் சட்டமன்ற உறுப்பினரும் ஆவார். 2001 சட்டமன்றத் தேர்தலில் சேரன்மகாதேவி தொகுதியில் இருந்து அண்ணா திராவிட முனேற்றக் கழக வேட்பாளராக போட்டியிட்டு வெற்றிபெற்றார். இதன் பின்னர் கட்சி பொதுச்செயலாளர் எடப்பாடி பழனிச்சாமியுடன் ஏற்பட்ட கருத்துவேறுபாடு காரணமாக ஒ. பி. பன்னீர்செல்வம் ஆதரவாளராகச் செயல்பட்ட இவர், நவம்பர் 4, 2025 திராவிட முன்னேற்றக் கழககத்தில் இணைந்த நிலையில், அன்றே தனது சட்டமன்ற பதவியிலிருந்து விலகுவதாக அறிவித்து சட்டமன்ற சபாநாயகரிடம் பதவி விலகல் கடிதத்தினை வழங்கினார்.
மேலும் 2010 முதல் 2016 வரை இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார்.
# பி. எச். மனோஜ் பாண்டியன்

## குடும்பம்

பாண்டியன், ஒய். எம். சி.ஏவின் முதல் பொதுச் செயலாளராக இருந்த ராவ் சாகிப் ஜி. சாலமனின் பேரனும்; 1984–89 தமிழக சட்டப்பேரவையின் சபாநாயகராக இருந்த டாக்டர் பி. எச். பாண்டியன் மற்றும் மனோன்மனியம் சுந்தரனார் பல்கலைக்கழகத்தின் துணைவேந்தராக இருந்த டாக்டர் சிந்தியா பாண்டியனின் மகனாவார். முன்னணி பெருநிறுவன வழக்கறிஞரும், தமிழக கூடுதல் தலைமை வழக்கறினரான பி. எச். அரவிந்த் பாண்டியன் இவரது சகோதரர் ஆவார். இவருக்கு தீப்தி மனோஜ் பாண்டியன் என்ற மனைவியும், நிரஞ்சனா பாண்டியன், நிவேதனா பாண்டியன் என்ற இரண்டு மகள்கள் உண்டு.
# பி. எச். மனோஜ் பாண்டியன்

## பள்ளிப்படிப்பு

- பாலர் கல்வி நிலயம் (அனிதா பள்ளி நர்சரி முதல் 2 ஆம் வகுப்பு வரை )
- சி. எஸ். ஐ பெயின் பள்ளி, கில்பாக் 3-ஆம் வகுப்பு முதல் 5-ஆம் வகுப்பு வரை.
- டான் பாஸ்கோ மெட்ரிகுலேஷன் மேல்நிலைப்பள்ளி, எழும்பூர், சென்னை (6 ஆம் வகுப்பு முதல் 12 ஆம் வகுப்பு வரை)
# பி. எச். மனோஜ் பாண்டியன்

## கல்வித் தகுதி

**இளங்கலை சட்டம் (பி. எல்),** சென்னை சட்டக் கல்லூரி. **எம். எல்** (சர்வதேச மற்றும் அரசியலமைப்பு சட்டம்) (சென்னை பல்கலைக்கழகம்).
# பி. எச். மனோஜ் பாண்டியன்

## வகித்த பதவிகள்

- இந்திய நாடாளுமன்றத்தின் மேலவையான மாநிலங்களவை உறுப்பினராக 2010 முதல் 2016 வரை
- நாடாளுமன்ற மனு குழு உறுப்பினர்.
- அறிவியல் மற்றும் தொழில்நுட்பம் மற்றும் சுற்றுச்சூழல் மற்றும் காடுகள் தொடர்பான நாடாளுமன்றக் குழு உறுப்பினர்.
- குடிமை விமான போக்குவரத்து அமைச்சகத்திற்கான நாடாளுமன்ற ஆலோசனைக் குழு உறுப்பினர், .
- சேரன்மகாதேவி தொகுதி சட்டமன்ற உறுப்பினர் 2001 முதல் 2006 வரை.
- தமிழ்நாடு சட்டமன்ற மதிப்பீட்டு குழுவின் தலைவர்.
- டாக்டர் அம்பேத்கர் பல்கலைக்கழக செனட் குழு உறுப்பினர்
- முன்னாள் படைவீரர் குழுவில் உறுப்பினர்
# பி. எச். மனோஜ் பாண்டியன்

## கட்சிப் பதவிகள்

- அதிமுக வழக்கறிஞர் அணியின் இணை செயலாளர், 2000 * அதிமுக மாநில வழக்கறிஞர் பிரிவின் செயலாளர், 2007
- அதிமுக அமைப்புச் செயலாளர்
# உடல் பருமன் மருத்துவ அவசர ஊர்தி

**உடல் பருமன் மருத்துவ அவசர ஊர்தி** (*Bariatric ambulance*) உடல் பருமன் அதிகமுள்ள நோயாளிகளை கொண்டு செல்ல சிறப்பாக வடிவமைக்கப்பட்ட ஓர் அவசர ஊர்தியாகும். இவை கூடுதல் அகலமான உட்புறங்களைக் கொண்டுள்ளன, மிகப் பருமனான நோயாளிகளைத் தூக்கும் வகையில் பருமனான உடல் தூக்குப் படுக்கைகள் மற்றும் சிறப்பு தூக்கும் பற்சக்கரம் ஆகிய வசதிகளையும் இவை கொண்டுள்ளன. மேலும், இவை மிகப் பெரிய நோயாளிகளையும் சுமக்கும் திறன் கொண்டவையாகும். பொது மக்களில் பெரும்பாலோருக்கு உடல் பருமன் அதிகரித்து வருவதன் விளைவாக இத்தகைய அவசர ஊர்திகள் தேவைப்படுகின்றன மருத்துவமனையில் அனுமதிக்கப்பட்ட இத்தகைய நோயாளிகளின் எண்ணிக்கை 2006 ஆம் ஆண்டில் 52000 ஆக இருந்தது 2016 ஆம் ஆண்டில் 520000 ஆக அதிகரித்துள்ளது என தரவுகள் தெரிவிக்கின்றன.  
தற்போது உடல்பருமன் மருத்துவ அவசர ஊர்திகளுக்கான தரப்படுத்தப்பட்ட எடை திறன் ஏதுமில்லை. மேலும் தொற்றுநோயியல் தேவைகளுக்கேற்பவும், மக்கள்தொகைக்கு ஏற்பவும் இத்தகைய ஊர்திகளின் தேவைகள் மாறுபடலாம். பொதுவாக தற்போது குறைந்தது 350 கிலோ எடை முதல் 450 கிலோ எடை வரையுள்ள நோயாளிகளைச் சுமக்க வடிவமைக்கப்படுகின்றன.
# பி. ஜே. தாமஸ், பராகுன்னெல்

**பி. ஜே. தாமஸ், பரேகுனெல்** (*P. J. Thomas, Parakunnel*, 1895 - 1965) என்பவர் சுதந்திர இந்தியாவின் முதல் பொருளாதார ஆலோசகர் ஆவார். இவர் மதராஸ் சட்டமன்ற உறுப்பினராகவும் பின்னர் இந்திய நாடாளுமன்றத்தின் மேலவையான மாநிலங்களவை) உறுப்பினராகவும் இருந்தார்.
# பி. ஜே. தாமஸ், பராகுன்னெல்

## வாழ்க்கைவரலாறு

இவர் 1895 ஆம் ஆண்டில் கேரளத்தின், கோட்டயம் மாவட்டம், மீனாசில் தாலுகாவில் உள்ள பாலைக்கு அருகிலுள்ள குறுவிலங்காட்டில், தக்கமன் உசெப் மற்றும் பக்கலோமட்டம்-பரேகுனெல் குடும்பத்தைச் சேர்ந்த அண்ணாமா தாமஸ் ஆகியோரின் மகனாகப் பிறந்தார். மன்னம் புனித எபிரைம் உயர்நிலைப் பள்ளியில் பள்ளிப்படிப்பை முடித்த இவர், சி. எம். எஸ். கோட்டயம் கல்லூரியில் இடைநிலை படிப்பையும், திருச்சி செயின்ட் ஜோசப் கல்லூரியில் பொருளாதாரத்தில் முதுகலையும் முடித்தார்.  
துவக்கத்தில் திருவனந்தபுரம் பல்கலைக்கழக கல்லூரியில் விரிவுரையாளராக பணியாற்றினார். 1920 இல் இவர் இங்கிலாந்து சென்று ஆக்ஸ்போர்டு பல்கலைக்கழகத்தின் பல்லியோல் கல்லூரியில் பி. லிட் (1920-1922) பயின்றார். பின்னர் ஆக்ஸ்போர்டு பல்கலைக்கழகத்தில் டி. பில்., (1922-1924) பயின்றார். இங்கிலாந்திலிருந்து திரும்பிய பிறகு இவர் இலங்கைப் பல்கலைக்கழகம் (1924-1927) மற்றும் மதராஸ் பல்கலைக்கழகத்தில் (1927-1942) பேராசிரியராகப் பணியாற்றினார்.  
இவர் மதராஸ் சட்டமன்ற உறுப்பினராக 1937 முதல் 1942 வரை இருந்ததைத் தொடர்ந்தது இவரது பொது வாழ்க்கை தொடங்கியது. 1942 ஆம் ஆண்டில் இவர் இந்திய அரசாங்கத்தின் நிதித் துறையின் ஆலோசகரானார். இந்தியாவின் விடுதலைக்குப் பிறகும் அப் பதவியில் தொடர்ந்தார். அப்பதவியில் 1948 வரை 6 ஆண்டுகள் இருந்தார். சர்வதேச நாணய நிதியம் மற்றும் உலக வங்கியை நிறுவிய பிரெட்டன் வட்சு ஒப்பந்தத்தில் டாக்டர் தாமஸ் கையெழுத்திட்டார். இவர் 1945 இல் ஐக்கிய நாடுகளின் பட்டையத்தில் கையெழுத்திட்ட இந்திய தூதுக்குழுவில் உறுப்பினராக இருந்தார்.  
அரசு பணியிலிருந்து விலகிய பின்னர், பாலாய் செயின்ட் தாமஸ் கல்லூரியின் நிறுவனர்-துணைவேந்தராக (1950–1952) பணியாற்றினார். பின்னர் இவர் மாநிலங்களவையின் உறுப்பினரானார் (1957-1962).  
இவர் 1965, சூலை, 26 அன்று இறந்தார். இவரது உடலானது இந்தியாவின் கேரளத்தின் எர்ணாகுளம் மாவட்டத்தில் உள்ள அலுவாவில் உள்ள எர்ணாகுளம்-அங்கமாலி பேராயரின் கிழகம்பலம் ஃபோரானின் கீழ் வரும் இன்பன்ட் ஜீசஸ் தேவாலயத்தின் கல்லறைத் தோட்டத்தில் அடக்கம் செய்யப்பட்டது.
# பி. ஜே. தாமஸ், பராகுன்னெல்

## பிரபலமான படைப்புகள்

- 'The Indian calico trade and its influence on English history', B. Litt. thesis, Oxford, 1922.'
- Mercantilism and the East India trade', P. S. King and Son Ltd., London, 1926
- 'The South Indian tradition of the Apostle Thomas', Journal of the Royal Asiatic Society, London, England, 1924, Centenary supplement, pp.&nbsp;213–223
- 'The beginnings of calico-printing in England', English historical review, XXXIX(154), April 1924, pp.&nbsp;206–216.'
- 'Was the Apostle St. Thomas in South India?', Madras, 1929
- 'An ancient monastery of St. Thomas in Mylapore', Madras, 1934.
- 'The problem of rural indebtedness', Madras, 1934.
- 'India in the world depression', The Economic Journal, Vol. 45, No. 179, Sep. 1935, pp.&nbsp;469–483.
- 'Malayalam literature and Christians' SPCS, Kottayam, 1961. First Edition: St. Mary's Press, Athirampuzha, 1935
- 'Economic depression in the Madras presidency (1825–54)', with B. Natarajan, The Economic History Review, VII(1), Nov. 1936, pp.&nbsp;67–75
- 'The marriage customs of the St. Thomas Christians of Malabar', Madras, 1936.
- 'Indian currency in the depression', The Economic Journal, Vol. 48, No. 190, Jun. 1938, pp.&nbsp;237–248.'The growth of federal finance in India: being a survey of India's public finances from 1833 to 1939', Humphrey Milford, Oxford University Press, Madras, 1939. Partly composed as D. Phil. thesis, Oxford, 1924.
- 'Indian agricultural statistics: an introductory study', with N. Sundararama Sastry, University of Madras, Madras, 1939. Review.
- 'Economic results of prohibition in the Salem District (Oct. 1937-Sept. 1938)', University of Madras economics series, no. 2, Madras, 1940.
- 'Commodity prices in South India, 1918-1938', with N. Sundararama Sastry, University of Madras economics series, no. 3, Madras, 1940.
- 'Some South Indian villages: a resurvey', with R. C. Ramakrishnan, University of Madras economics series, no. 4, Madras, 1940. Review.
- 'Studies in the price of rice in South India', Sankhya: the Indian journal of statistics, V(3), 1940, pp.&nbsp;195–200.
- 'The census as an agency for economic planning', Sankhya: the Indian journal of statistics, V(3), 1940, pp.&nbsp;247–248.
- 'Report on the regulation of the stock market in India', Department of Finance, Government of India, 1948
- 'India's basic industries', Orient Longman, Calcutta, 1948.'Kerala's trading class', Journal of the Rama Varma Archaeological Society, XIV (1948), Trichur.
- 'St. Thomas the Apostle: A souvenir of the 19th century of his arrival in India', Ernakulam, 1952.
# தலகுந்தா

**தலகுந்தா** (*Talagunda*) என்பது இந்தியாவின் கர்நாடக மாநிலத்திலுள்ள சிமோகா மாவட்டத்தின் சிகாரிபுரம் வட்டத்திலுள்ள ஒரு கிராமமாகும். இங்கு காணப்படும் பல கல்வெட்டுகள் கதம்ப வம்சத்தின் எழுச்சி குறித்த முடிவுகளை வழங்கியுள்ளன.
# தலகுந்தா

## வரலாறு

தலகுந்தா இதற்கு முன்னர், ஸ்தானகுந்தூர் என அழைப்பட்டது. மேலும், இது ஒரு அக்கிரகாரமாக (கற்றல் மைய) இருந்தது. இது கர்நாடகாவில் காணப்படும் ஆரம்பகால கற்றல் மையமாகும். இங்கு காணப்படும் ஒரு கல்வெட்டு, 32 பிராமணர்கள் உத்திரப்பிரதேசத்தில் உள்ள அகிச்சத்ரா என்ற இடத்திலிருந்து முக்கண்ணா என்பவரால் (அல்லது திரினேத்ரா) ஸ்தானகுந்தூருக்கு மாற்றப்பட்டதைக் குறிக்கிறது. இதனால் ஒரு அக்கிரகாரம் உருவாகியிருக்க வேண்டும். முக்கண்ணா கதம்ப வம்சத்தின் நிறுவனர் மயூரசர்மாவின் மூதாதையர் ஆவார். வடக்குப் பஞ்சாலத்தின் தலைநகரான அகிச்சத்ராவின் விரிவான எச்சங்கள் உத்தரபிரதேச மாநிலத்தில் பரேலி மாவட்டத்தில் உள்ள அன்லா வட்டம் ராம்சகர் கிராமத்திற்கு அருகே கண்டுபிடிக்கப்பட்டுள்ளன.  
எட்டு நூற்றாண்டுகளாக தலகுந்தாவில் கல்வி வழங்கப்பட்டு வந்துள்ளது. மேலும் கற்பிக்கப்பட்ட பாடங்களில் வேதங்கள், வேதாந்தம், இலக்கணம் மற்றும் தத்துவம் ஆகியவை அடங்கும். கன்னட மொழி முதன்மை மட்டத்தில் கற்பிக்கப்பட்டது. மேலும், மாணவர்களுக்கும் ஆசிரியர்களுக்கும் ஆடையும் உணவும் வழங்கப்பட்டது. இந்த கல்வெட்டை சண்டிவர்மனின் அரசவைக் கவிஞர் குப்ஜா என்பவர் எழுதியுள்ளார். இங்கு காணப்படும் கல் கல்வெட்டு கன்னட மொழியில் செதுக்கப்பட்ட முதல் கல்வெட்டு என்று இந்தியத் தொல்லியல் ஆய்வகம் அதிகாரப்பூர்வமாக கூறியுள்ளது.  
கல்வெட்டின்படி, தலகுந்தாவைச் சேர்ந்த மயூரசர்மா பல்லவர்களின் தலைநகரான காஞ்சிக்குச் சென்று தனது குருவும் தாத்தாவுமான வீரசர்மாவுடன் தனது வேத படிப்பைத் தொடர்ந்தார். காஞ்சி அந்த நேரத்தில் ஒரு முக்கியமான கற்றல் மையமாக இருந்தது. அங்கு, ஒரு பல்லவ காவலரால் (குதிரைவீரன்) அவமானப்படுத்தப்பட்டதால், கோபத்தில் மயூரசர்மா தனது படிப்பைக் கைவிட்டு, அவமானத்திற்கு பழிவாங்குவதற்காக வாளை எடுத்தார். கல்வெட்டு இந்த நிகழ்வை தெளிவாக விவரிக்கிறது:
# வீரிய நோய்த்தடுப்பு

**வீரிய நோய்த்தடுப்பு** (*Active immunization*) என்பது ஒரு பிறபொருளெதிரியாக்கி உடலினுள் சென்று வெளிப்பாட்டிற்குப் பிறகு நோய் எதிர்ப்புச் சக்தியைத் தூண்டுவதாகும். பிறபொருளெதிரி பெறுநரால் உருவாக்கப்படுகிறது. இவை நிரந்தரமாகச் சேமிக்கப்படலாம்.  
நுண்ணுயிரிகளுடன் தொடர்பு கொள்ளாத மற்றும் பாதுகாப்பிற்காக முன்பே தயாரிக்கப்பட்ட ஆன்டிபாடிகள் இல்லாத ஒரு நபரால் ஒரு நுண்ணுயிர் அல்லது பிற பிற்பொருளெதிரியாக்குப் பெறப்படும்போது வீரிய நோய்த்தடுப்பு இயற்கையாகவே ஏற்படலாம். இச்செயலில் உடலிலுள்ள நோயெதிர்ப்பு அமைப்பு இறுதியில் நுண்ணுயிரிகளுக்கு பிறபொருளெதிரியினை உருவாக்கும். ஆனால் இது ஒரு மெதுவான செயல்முறையாகும். மேலும் நுண்ணுயிர் கொடியதாக இருந்தால், பிறபொருளெதிரியினை பயன்படுத்த போதுமான நேரம் இருக்காது.  
செயற்கையான வீரிய நோய்த்தடுப்பு என்பது இயற்கையாகவே ஒருவரின் உடலில் பிறபொருளெதிரியாக்கி செல்வதற்கு முன்னர் அந்த நபருக்கு நுண்ணுயிர் செலுத்தப்படுகிறது. நுண்ணுயினாது தனது நோய் ஏற்படுத்தும் தன்மையினை இழக்கப்பட்ட பின்னரே செலுத்தப்படுகிறது. இதனால் பாதிக்கப்பட்ட நபருக்கு எவ்வித தீங்கு விளைவிக்காது. நோயின் வகையைப் பொறுத்து, இந்த நுட்பம் கொல்லப்பட்ட நுண்ணுயிரிகள், நுண்ணுயிரிகளின் பகுதிகள் அல்லது நுண்ணுயிரிகளிலிருந்து சிகிச்சையளிக்கப்பட்ட நச்சுக்களுடன் செயல்படுகிறது. இந்த வகையான செயலில் நோய்த்தடுப்புக்கு ஒரு பொதுவான எடுத்துக்காட்டு தடுப்பூசிகள் ஆகும். இவை கடந்த காலங்களில் பல சர்ச்சைகள் எழுந்தன. பாதுகாப்பு குறித்து கேள்விகளும் இருந்தன.  
மேலைநாடுகளில் ஒட்டுமொத்தமாக நோய்த்தடுப்பு மற்றும் தடுப்பூசி தொடர்பாகப் பல ஆண்டுகளாக வதந்திகள் தொடர்ந்தன. ஆயினும்கூட. பிரபலமற்ற மற்றும் தவறான மருத்துவ ஆய்வறிக்கை வெளியிடப்பட்ட பின்னர் 1998ல் மீண்டும் இந்த வதந்தி தொடங்கியது. இது லான்செட் எம்எம்ஆர் ஆட்டிசம் மோசடி என்று அழைக்கப்படுகிறது. இது கடந்த நூற்றாண்டின் மிகவும் மோசமான மருத்துவ ஏமாற்று வேலை என வகைப்படுத்தப்பட்டுள்ளது. இதனைத் தொடர்ந்து பெற்றோர்கள் தங்களுடைய குழந்தைகளுக்கு எம்.எம்.ஆர் தடுப்பூசி வழங்குவதை முற்றிலுமாக தவிர்ப்பதற்குக் காரணமாக அமைந்துள்ளது, இத்தகைய செயல்கள் அதிக உயிர்களை ஆபத்தில் ஆழ்த்தியுள்ளது. இதனால் பலபேரின் வாழ்க்கை கேள்விக்குறியானது. இருபதாம் நூற்றாண்டு முழுவதும் மற்றும் இதுவரை 21ஆம் நூற்றாண்டின் தொடக்கத்தில், போலியோ தடுப்பூசியுடன் தொடர்புடைய பயனுள்ள நோய்த்தடுப்பாற்றல், உலகளவில் கிட்டத்தட்டப் போலியோ அழிக்கப்படுவதற்குப் பங்களித்தது. இன்றுவரை, உலக சுகாதார அமைப்பு, ஐக்கிய நாடுகள் சபை மற்றும் பில் மற்றும் மெலிண்டா கேட்ஸ் அறக்கட்டளை ஆகியவற்றின் தடுப்பூசி முயற்சிகள் அதிகரித்தாலும் கூட, நைஜீரியாவின் பகுதிகள் போலியோ நோய்த்தொற்றுக்கான மோசமான மண்டலங்களாகவும் தொடர்கின்றன. நைஜீரியாவின் பிற பகுதிகளிலும் பிற இடங்களிலும் போலியோ செயலில் உள்ள நோய்த்தடுப்பு மருந்துகளைத் திறம்பட விநியோகிப்பதைத் தடுக்கும் ஏராளமான பயங்கரவாத நடவடிக்கைகள் தொழிலாளர்களைக் கொல்வது மட்டுமல்லாமல், மேற்கத்திய மருத்துவர்களிடமிருந்து கருத்தடைத் தொடர்பான தவறான பல வதந்திகளும் வலம் வந்துகொண்டிருக்கின்றன.
# இராம் கோபால் (நடனக் கலைஞர்)

**பிஸ்ஸானோ ராம் கோபால்** (*Bissano Ram Gopal*) (பிரித்தானிய அரசின் ஒழுங்கு ) (20 நவம்பர் 1912 - 12 அக்டோபர் 2003) ஒரு இந்திய நடனக் கலைஞரும் நடன இயக்குனருமான ஆவார். இவர் பெரும்பாலும் ஒரு தனிப்பாடலாக நடித்து தனது நீண்ட வாழ்க்கை முழுவதும் விரிவாக சுற்றுப்பயணம் மேற்கொண்டார். ஒரு நவீனத்துவவாதியான இவர், பாரம்பரிய இந்திய நடனத்தை பாலே ஆடற்கலையுடன் இணைத்து நிகழ்ச்சிகளை நிகழ்த்தினார். மேலும், இந்திய நடனக் கலைஞர் உதய் சங்கருடன் சேர்ந்து 1930களில் மேலை நாடுகளில் இந்தியப் பாரம்பரிய நடனத்தை முதன்முதலில் வெளிப்படுத்தவும் செய்தார். போலந்து விமர்சகர் *ததேயஸ் ஜெலென்ஸ்கி* இவரை "இந்தியாவின் நிஜின்ஸ்கி" என்று அழைத்தார். "  
ஒரு நடன இயக்குநராக, *லெஜண்ட் ஆஃப் தாஜ்மஹால்*, *டான்ஸ் ஆஃப் தி செட்டிங் சன்*, *டான்ஸஸ் ஆப் இந்தியா* போன்ற தனது நடனத் தயாரிப்புகளுக்காக மிகவும் பிரபலமானவர். 1960 ஆம் நடனக் கலைஞரான அலிசியா மார்கோவாவுடன் இணைந்து நிகழ்த்திய "இராதா-கிருஷ்ணா" என்ற நிகழ்ச்சிக்காவும் இவர் குறிப்பிடப்படுகிறார்
# இராம் கோபால் (நடனக் கலைஞர்)

## சொந்த வாழ்க்கை

கோபால், இந்தியாவின் பெங்களூரில் 1912 நவம்பர் 20 ஆம் தேதி பிறந்தார். ஒரு பர்மிய தாயும், ஒரு பாரிஸ்டரான ராஜ்புத் தந்தையும் இவரது பெற்றோராவர். இவரது பாட்டி நன்கு அறியப்பட்ட நடனக் கலைஞர். தனது வாழ்க்கையில் ஆரம்பத்தில் குஞ்சு குருப் மற்றும் சந்து பானிக்கர் ஆகியோரிடம் கதகளியைக் கற்றார்.  
1940களின் ஆரம்பத்தில், இவர் பநதநல்லூர் பாணியின் குரு மீனாட்சி சுந்தரம் பிள்ளையிடமும் அதைத் தொடர்ந்து முத்துகுமரன் பிள்ளையிடமும் பரதநாட்டியம் கற்கத் தொடங்கினார். அவர் சோஹன்லால் மற்றும் பௌரி பிரசாத் ஆகியோரிடமிருந்து கதக் கற்றுக் கொண்டார். பின்னர், மணிப்பூரி நடனம் கூட கற்றுக் கொண்டார். பின்னர், 1990 ஆம் ஆண்டில் இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி தனது சங்கீத நாடக அகாதமி கூட்டாளர்
# இராம் கோபால் (நடனக் கலைஞர்)

## படைப்புகள்

- *Indian dancing*, by Ram Gopal, Serozh Dadachanji. Phoenix House, 1951.
- *Ram Gopal: rhythm in the heavens : an autobiography*, by Ram Gopal. Secker and Warburg, 1957
# நோய் தொகுதி

ஒரு **நோய் தொகுதி** (*Disease cluster*) என்பது ஒரு குறிப்பிட்ட புவியியல் இருப்பிடம் அல்லது காலத்திற்குள் ஒப்பீட்டளவில் அசாதாரணமான மருத்துவ நிலை அல்லது நிகழ்வின் வழக்கத்திற்கு மாறாகப் பெரிய திரட்டல் ஆகும். ஒரு நோய்த் தொகுதியினை அங்கீகரிப்பது நோய் வாய்ப்பின் மூலம் எதிர்பார்க்கப்படுவதை விட அதிகமாக நோய்த்தொற்று இருப்பதைப் பொறுத்தது அமைகிறது. சந்தேகத்திற்கிடமான நோய்த் தொகுதியினை அடையாளம் காண்பது ஆரம்பத்தில் நிகழ்வுச் சான்றுகளைப் பொறுத்தது. நோய்பரவலியல் நிபுணர்கள் மற்றும் உயிரி புள்ளியியலாளர்கள் சந்தேகிக்கப்படும் நோய்த் தொகுதி பகுதியில் நோயின் உண்மையான அதிகரிப்புக்கு உள்ளதா என்பதை மதிப்பீடு செய்ய வேண்டும். பொதுவாக, நோய்த் தொகுதிகள் அங்கீகரிக்கப்படும்போது, அப்பகுதியில் உள்ள பொதுச் சுகாதாரத் துறைகளுக்குத் தகவல் தெரிவிக்கப்படவேண்டும். நோய்த் தொகுதியின் அளவு மற்றும் முக்கியத்துவம் வாய்ந்தவை என்றால், நோய்த்தாக்கம் குறித்து மறு மதிப்பீடு செய்யவேண்டும்.  
இலண்டனின் சோகோவில் 1854ல் காலரா நோய்த்தாக்கம் குறித்து ஜான் இசுனோவின் முன்னோடி விசாரணை இத்தகைய நோய்த் தொகுதி ஆய்வுக்கு ஒரு சிறந்த எடுத்துக்காட்டு.
# எஃப்.டி.எக்சு 2

**பெரெடாக்சின் 2** என்பது ஒரு புரதமாகும். இது மனிதர்களில் எஃப்.டி.எக்ஸ் 2 மரபணு வெளிப்பாட்டினால் சுரக்கின்றது. இது ஹீம் ஏ தொகுப்பு மற்றும் இரும்பு-சல்பர் புரத தொகுப்பு ஆகியவற்றில் பங்கேற்கிறது.  
**எஃப்.டி.எக்சு 2** (*FDX2*) இல் ஏற்படும் பிறழ்வுகள் காரணமாக இழைமணி தசை நோயினை ஏற்படுத்துகின்றன.
# சென்னை நீரிழிவு ஆராய்ச்சி அறக்கட்டளை

**சென்னை நீரிழிவு ஆராய்ச்சி அறக்கட்டளை (எம்.டி.ஆர்.எஃப்)** என்பது சென்னையின் கோபாலபுரத்தில் அமைந்துள்ள ஒரு மருத்துவ ஆராய்ச்சி நிறுவனமாகும். இதனை 1996இல் பிரபல நீரிழிவு நிபுணர் மருத்துவர் வி . மோகன் தோற்றுவித்தார்.
# சென்னை நீரிழிவு ஆராய்ச்சி அறக்கட்டளை

## ஆராய்ச்சி

சென்னை நீரிழிவு ஆராய்ச்சி அறக்கட்டளை நீரிழிவு மற்றும் இதனுடன் தொடர்புடைய துறைகளில் அடிப்படை, மருத்துவ மற்றும் தொற்றுநோயியல் ஆராய்ச்சிகளை நடத்துகிறது. இந்த அமைப்பு பல சர்வதேச மற்றும் தேசிய மையங்களுடன் இணைந்து சக மதிப்பாய்வு செய்யப்படும் ஆய்விதழ்களில் கணிசமான எண்ணிக்கையிலான ஆராய்ச்சி மற்றும் கள ஆய்வுக் கட்டுரைகளை வெளியிட்டுள்ளது. இந்நிறுவனத்தினை இந்திய மருத்துவ ஆராய்ச்சி சபை (ஐ.சி.எம்.ஆர்) 'நீரிழிவு நோயின் மரபணு ஆராய்ச்சிக்கான மேம்பட்ட ஆராய்ச்சி மையமாக' அங்கீகரித்துள்ளது.
# சென்னை நீரிழிவு ஆராய்ச்சி அறக்கட்டளை

## கல்வி நடவடிக்கைகள்

சென்னை நீரிழிவு ஆராய்ச்சி அறக்கட்டளை தமிழ்நாடு டாக்டர் எம்.ஜி.ஆர் மருத்துவ பல்கலைக்கழகம் மற்றும் சென்னைப் பல்கலைக்கழகம் அங்கீகரித்த முனைவர் பட்டம் வழங்க வழிவகுக்கும் படிப்புகளை நடத்துகிறது. நீரிழிவு பராமரிப்பு மற்றும் நிர்வாகத்தில் மருத்துவ நிபுணர்களுக்குப் பயிற்சியளிப்பதற்காக இந்த அமைப்பு அமெரிக்க நீரிழிவு சங்கத்துடன் (ஏடிஏ) இணைந்து 'நீரிழிவு நோயில் முதுகலை பட்டயப் படிப்பு' ஒன்றை வழங்கி வருகிறது.
# பஞ்சாப் மாநில மனித உரிமைகள் ஆணையம்

**பஞ்சாப் மாநில மனித உரிமைகள் ஆணையம்** (*Punjab State Human Rights Commission*) ஒரு சட்டப்பூர்வமான பொது அமைப்பாகும். இந்திய பஞ்சாபில் 1997 ஆம் ஆண்டு மார்ச்சு மாதம் இந்த ஆணையம் அமைக்கப்பட்டது. 1993 ஆம் ஆண்டு இயற்றப்பட்ட மனித உரிமைகள் பாதுகாப்பு சட்டம் ஆணையத்திற்கு சட்டரீதியான அடிப்படை உரிமைகளை வழங்குகிறது. பஞ்சாப் மாநில மனித உரிமைகள் ஆணையம் என்பது பஞ்சாபின் மாநிலத்திற்கு சொந்தமான மனித உரிமைகள் ஆணையமாகும். மனித உரிமைகளைப் பாதுகாப்பதும் மேம்படுத்துவதும் இதற்குரிய பொறுப்புகளாகும். சட்டத்தால் வரையறுக்கப்பட்டுள்ள மற்றும் அரசியலமைப்பு உத்தரவாதம் அளிக்கின்ற அல்லது அனைத்துலக உடன்படிக்கைகளில் பொதிந்துள்ள தனிநபரின் வாழ்க்கை, சுதந்திரம், சமத்துவம் மற்றும் கௌரவம் மற்றும் இந்தியாவில் உள்ள நீதிமன்றங்களால் செயல்படுத்தப்படும். அனைத்து உரிமைகளையும் இந்த ஆணையம் மனித உரிமைகளாக கருதி செயல்படும்.
# பஞ்சாப் மாநில மனித உரிமைகள் ஆணையம்

## பின்னணி

இந்திய அரசியலமைப்புச் சட்டத்தால் வழங்கப்பட்ட மனித உரிமைகள் பாதுகாப்புச் சட்டம் 1993 எண் கீழ் மனித உரிமைகளைப் பாதுகாப்பதற்காக பஞ்சாப் மாநில மனித உரிமைகள் ஆணையத்தை அமைப்பதற்கான முடிவு 1997 ஆம் ஆண்டு மார்ச் மாதம் 17 ஆம் தேதி எடுக்கப்பட்டது. 1997 ஆம் ஆண்டு சூலை 16 ஆம் தேதி முதல் பஞ்சாப் மாநில மனித உரிமைகள் ஆணையம் செயல்பட்த் தொடங்கியது.
# பஞ்சாப் மாநில மனித உரிமைகள் ஆணையம்

## தலைவர்களின் பட்டியல்

| வ..எண். | பெயர் | காலம் |  |  |
| --- | --- | --- | --- | --- |
| 1 | நீதிபதி வி,கே. கண்ணா | 16 சூலை 1997 | 15 சூலை 2002 |  |
| 2 | நீதிபதி என்.சி. செயின் | 27 பிப்ரவரி 2003 | 28 பிப்ரவரி 2006 |  |
| 3 | நீதிபதி ஆர். எசு. மோங்கியா | 12 நவம்பர் 2007 | 9 சூன் 2010 |  |
| 4 | நீதிபதி சகதீசு பால்லா | 22 மார்ச்சு 2011 | 22 மார்ச்சு 2016 |  |
| 5 | நீதிபதி இக்பால் அகமது அன்சாரி | 1 ஆகத்து 2017 | பதவியில் | } |
# யோசையா வில்லர்டு கிப்சு

**யோசையா வில்லர்டு கிப்சு** [*Josiah Willard Gibbs*, பி. 11 பிப்ரவரி 1839 - இ. 28 ஏப்ரல் 1903] ஒரு அமெரிக்க அறிவியலாளர் ஆவார். மேக்ஸ்வெல், போல்ட்ஸ்மான் ஆகியோருடன் இணைந்து இவர் உருவாக்கிய புள்ளியிய எந்திரவியல் என்ற துறை புறநிலை வேதியியலை ஒரு அறிவியலாக உருவாக்கிட உதவியது. திசையன் பகுப்பாய்வு. கணித இயற்பியலில் ஆற்றிய பணிகளுக்காக 1901ஆம் ஆண்டு அவருக்கு கோப்ளி பதக்கம் அளிக்கப்பட்டது.
# யோசையா வில்லர்டு கிப்சு

## அறிவியல் வாழ்க்கையும் பங்களிப்புகளும்

1866ல் ஆராய்ச்சியை முடித்த கிப்சு, தன் அறிவியல் தேடலை ஐரோப்பாவில் தொடர்ந்தார். அங்கு கிர்க்காஃப்புடனும் எல்மோல்சுடனும் அவரது ஊடாடல் வெப்ப இயக்கவியலை நோக்கி அவரை செலுத்தியது. 1871ல் யேல் பல்கலைக்கழகத்தில் பேராசிரியராகப் பொறுப்பேற்ற கிப்சுக்கு, இறுதி நாட்களைத் தவிர அவரது பணிக்காக ஊதியம் வழங்கப்படவில்லை. தன் முதல் ஆய்வுக் கட்டுரையை 1873ல் வெளியிட்டார். மேலும், அழுத்தம், பருமன், வெப்பநிலை, ஆற்றல் மற்றும் சிதறம் ஆகிய அளவுகளை ஆயங்களாகக் கொண்ட இரு-பரிமாண வரைபடங்களைப் பயன்படுத்தி ஒரு பொருளின் வெப்பவியக்கவியல் நிலையைக் குறிப்பிடும் முறையை வகுத்தார்.  
1876லிருந்து 1878 வரையிலான காலத்தில் வெளியிட்ட ஆய்வுக் கட்டுரைகளில் அவர் குறிப்பிட்டிருந்த மரபு வெப்பவியக்கவியலின் அடிப்படைகள் இன்றளவும் பயன்பாட்டில் உள்ளன. அதுவரையில் வாயுக்களுக்கு மட்டுமே பொருந்துவதாக இருந்த வெப்ப இயக்கவியல் கோட்பாடுகளை திரவங்களுக்கும் திண்மங்களுக்கும் பொருந்தும் வண்ணம் செய்தார்.
# அமெரிக்காவின் உச்ச நீதிமன்றத்தின் நீதிபதிகளின் பட்டியல்

அமெரிக்காவின் நீதித்துறையின் மிக உயர்ந்த நீதிமன்றமானது அமெரிக்காவின் உச்ச நீதிமன்றம் ஆகும். 1869 ஆம் ஆண்டின் நீதித்துறைச் சட்டத்தால் நிர்ணயிக்கப்பட்டபடி, அதன் நீதிபதிகளின் எண்ணிக்கையானது அமெரிக்காவின் தலைமை நீதிபதி மற்றும் எட்டு இணை நீதிபதிகள் அவார்கள். அவர்களில் ஆறு பேருக்கு குறையாமல் இருப்பது தான் அனுமதிக்கப்பட்ட அமர்வாகும். அரசியலமைப்பின் உறுப்பு II, பிரிவு 2, உட்பிரிவு 2 ன்படி, அமெரிக்காவின் ஜனாதிபதியானவர் உச்சநீதிமன்றத்திற்கு நீதிபதிகளை நியமிக்கும்போது, அமெரிக்காவின் செனட்டின் ஆலோசனை மற்றும் ஒப்புதலுடன் நியமிக்க முழுமையான அதிகாரத்தை அளிக்கிறது. நீதிபதிகள் ஆயுட்காலம் முழுவதும் நீதிபதியாக இருக்கவும் மற்றும் 2014 ஆம் ஆண்டு நிலவரப்படி தலைமை நீதிபதிக்கு ஆண்டுக்கு 255,500 அமெரிக்க டாலர்கள் ஊதியமாகவும், ஒவ்வொரு இணை நீதிபதிக்கும் ஆண்டுக்கு 244,400 அமெரிக்க டாலர் ஊதியமாகவும் நிர்ணயிக்கப்பட்ட சம்பளம் பெறுகின்றனர்.  
அமெரிக்காவின் அரசியலமைப்பின் உறுப்பு III பிரிவின்படி உச்சநீதிமன்றம் உருவாக்கப்பட்டது, இது "அமெரிக்காவின் நீதித்துறை அதிகாரம் ஒரு உச்சநீதிமன்றத்தில் வழங்கப்படும்" என்று குறிப்பிடுகிறது, இது முதவாவது ஐக்கிய அமெரிக்க காங்கிரஸால் அமைக்கப்பட்டது. 1789 ஆம் ஆண்டு நீதித்துறைச் சட்டத்தின் மூலம், நீதிமன்றத்தின் அசல் மற்றும் மேல்முறையீட்டு அதிகார வரம்பை காங்கிரஸ் குறிப்பிட்டது, மற்றும் பதின்மூன்று நீதித்துறை மாவட்டங்களை உருவாக்கியது, மேலும் நீதிபதிகளின் எண்ணிக்கையை ஆறு (ஒரு தலைமை நீதிபதி மற்றும் ஐந்து இணை நீதிபதிகள்) என நிர்ணயித்தது.  
1789 ஆம் ஆண்டு முதல், வரலாற்று ரீதியாக நாட்டின் சொந்த அளவு விரிவாக்கத்திற்கு ஏற்றவாறு, அமெரிக்க காங்கிரஸ் அவ்வப்போது உச்சநீதிமன்றத்தின் அளவை அதிகரித்துள்ளது. 1801 ஆம் ஆண்டின் சட்டம் நீதிமன்றத்தின் காலியிடத்தை ஐந்து உறுப்பினர்களாக குறைத்தது. எனினும், 1802 சட்டமானது 1801 சட்டத்தின் விளைவுகளை காலியிடங்கள் ஏற்படுவதற்கு முன்பு எற்க மறுத்துவிட்டது, இது, நீதிமன்றத்தின் அளவை ஆறு உறுப்பினர்களாக மாற்றியது. பின்னர் 1807 இல் ஏற்பட்ட சட்டம் உறுப்பினர்களின் எண்ணிக்கையை ஏழு உறுப்பினர்களாகவும், 1837 இல் எற்பட்ட சட்டம் ஒன்பது ஆகவும், 1863 இல் ஏற்பட்ட சட்டம் பத்து உறுப்பினர்களாகவும் அதிகரித்தது. 1866 ஆம் ஆண்டின் ஒரு சட்டம், அதன் அடுத்த மூன்று காலியிடங்களில் நீதிமன்றத்தின் அளவை பத்து உறுப்பினர்களிடமிருந்து ஏழு ஆகக் குறைத்தது, இந்த காலகட்டத்தில் இரண்டு காலியிடங்கள் ஏற்பட்டன. இருப்பினும், மூன்றாவது காலியிடம் ஏற்படுவதற்கு முன்பு, 1869 ஆம் ஆண்டின் நீதித்துறை சட்டம் தலையிட்டு, நீதிமன்றத்தின் அளவை ஒன்பது உறுப்பினர்களுக்கு மீட்டெடுத்தது, அது அன்றிலிருந்து இன்றுவரை நடப்பில் உள்ளது.  
உச்சநீதிமன்றத்தின் நீதிபதிகள் ஆயுள் காலத்திற்காக நியமிக்கப்பட்டாலும், பலர் ஓய்வு பெற்றனர் அல்லது ராஜினாமா செய்துள்ளனர். 20 ஆம் நூற்றாண்டின் முற்பகுதியில், நீதிமன்றத்தை விட்டு வெளியேறிய பல நீதிபதிகள் கூட்டாட்சி நீதித்துறையை முழுவதுமாக விட்டு வெளியேறாமல் தானாக முன்வந்து நீதிமன்றத்தில் இருந்து ஓய்வு பெறுற்றுள்ளனர். அவர்கள் அமெரிக்க சட்டப்படி, ஓய்வுபெற்ற நீதிபதிகள், உச்சநீதிமன்றத்தில் உறுப்பினராக இல்லை, ஆனால் யு.எஸ். மேல்முறையீட்டு நீதிமன்றம் அல்லது மாவட்ட நீதிமன்றத்தின் நீதிபதியாக நியமிக்கப் படுவதற்கு தகுதியுடையவர்கள் ஆவார்கள். மேலும், பல ஓய்வு பெற்ற நீதிபதிகள் இந்த தகுதியில் பணியாற்றியுள்ளனர். வரலாற்று ரீதியாக, நீதிமன்றத்தில் சேவையின் சராசரி நீளம் 15 ஆண்டுகளுக்கும் குறைவாகவே உள்ளது. இருப்பினும், 1970 முதல் சேவையின் சராசரி நீளம் சுமார் 26 ஆண்டுகளாக அதிகரித்துள்ளது.
# அமெரிக்காவின் உச்ச நீதிமன்றத்தின் நீதிபதிகளின் பட்டியல்

## தற்போதைய நீதிபதிகள்

ஒன்பது நீதிபதிகள் தற்போது உச்ச நீதிமன்றத்தில் பணியாற்றுகின்றனர். மூப்பு வரிசையில் பட்டியலிடப்பட்டுள்ளபை, அவர்கள்:
# அமெரிக்காவின் உச்ச நீதிமன்றத்தின் நீதிபதிகளின் பட்டியல்

## அனைத்து நீதிபதிகள்

1789 இல் உச்ச நீதிமன்றம் நிறுவப்பட்டதிலிருந்து, 115 பேர் நீதிமன்றத்தில் பணியாற்றியுள்ளனர். 106 பதவியில் இல்லாத நீதிபதிகளுக்கான நீதிமன்றத்தின் சேவையின் நீளத்தின் படி வில்லியம் ஓ. டக்ளஸின் 36 ஆண்டுகள், 211 நாட்கள் நீளம் முதல் தாமஸ் ஜான்சனின் 163 நாள் பதவிக்காலம் வரை வேறுபடுகிறது. 1சூன், 2021 ஆம் ஆண்டு நிலவரப்படி, தற்போதைய ஒன்பது நீதிபதிகளுக்கான சேவையின் நீளம் கிளாரன்ஸ் தாமஸின் 29 ஆண்டுகள், 215 நாட்கள் முதல் ஆமி கோனி பாரெட்டின் 211 நாட்கள் வரை வேறுபட்டு இருக்கும். இணை நீதிக்காக ஐந்து நபர்கள் உறுதி செய்யப்பட்டனர், பின்னர் தலைமை நீதிபதியாக தனித்தனியாக நியமிக்கப்பட்டனர்: ஜான் ரூட்லெட்ஜ், எட்வர்ட் டக்ளஸ் வைட், சார்லஸ் எவன்ஸ் ஹியூஸ், ஹார்லன் எஃப். ஸ்டோன் மற்றும் வில்லியம் ரெஹ்ன்கிஸ்ட். இரண்டு முறை பட்டியலிடப்பட்டாலும், அவை ஒவ்வொன்றிற்கும் ஒரு குறியீட்டு எண் மட்டுமே ஒதுக்கப்பட்டுள்ளது.  
உச்சநீதிமன்றத்தின் நீதிபதிகள்:
# ஜஸ்டின் தெரூக்சு

**ஜஸ்டின் பால் தெரூக்சு** (பிறப்பு: ஆகத்து 10, 1971) என்பவர் அமெரிக்க நாட்டு திரைக்கதை ஆசிரியர், நடிகர், திரைப்படத் தயாரிப்பாளர் மற்றும் இயக்குநர் ஆவார். இவர் 2001 ஆம் ஆண்டு மர்மத்திரைப்படமான 'முல்ஹோலண்ட் டிரைவ்' மற்றும் திரில்லர் திரைப்படமான 'இன்லாண்ட் எம்பயர்' (2006) போன்ற படங்களில் இயக்குநர் டேவிட் லிஞ்ச் என்பவருடன் இணைந்து பணியாற்றியதன் மூலம் அறியப்படும் நபர் ஆனார்.  
இவர் 'அமெரிக்கன் சைக்கோ' (2000), 'சார்லீஸ் ஏஞ்சல்ஸ்: ஃபுல் த்ரோட்டில்' (2003), 'ஸ்ட்ரேஞ்சர்ஸ் வித் கேண்டி' (2005), 'வாண்டர்லஸ்ட்' (2012), 'தி கேர்ள் ஆன் தி ரயில்' ( 2016), 'தி ஸ்பை ஹூ டம்ப்ட் மீ' (2018) மற்றும் 'ஆன் தி பேஸிஸ் செஸ்' (2018) போன்ற பல திரைப்படங்களிலும் நடித்துளளார் என்பது குறிப்பிடத்தக்கது. 2010 ஆம் ஆண்டு வெளியான மீநாயகன் திரைப்படமான அயன் மேன் 2 என்ற திரைப்படத்திற்கு திரைக்கதை எழுதியுள்ளார்.
# ஜஸ்டின் தெரூக்சு

## ஆரம்பகால வாழ்க்கை

இவர் ஆகத்து 10, 1971 இல் ஐக்கிய அமெரிக்காவில் வாசிங்டன், டி. சி., என்ற நகரில் பிறந்தார். இவரது தாயார் ஃபிலிஸ் கிரிசிம் தெரூக்ஸ் ஒரு கட்டுரையாளர் மற்றும் எழுத்தாளர் ஆவார், மற்றும் அவரது தந்தை யூஜின் ஆல்பர்ட் தெரூக்ஸ் ஒரு வழக்கறிஞர் ஆவார்.
# முதல்தரத் துடுப்பாட்டச் சாதனைகள் பட்டியல்

**முதல்தரத் துடுப்பாட்டச் சாதனைகள் பட்டியல்** என்பது முதல்தரத் துடுப்பாட்டத்தில் அணிகள் மற்றும் தனிநபர்கள் நிகழ்த்திய சாதனைகளைப் பட்டியற்படுத்துகிறது. இப்பட்டியலில் தேர்ந்தெடுக்கப்பட்ட சாதனை விவரங்கள் மாத்திரமே குறிப்பிடப்பட்டுள்ளன. இதைவிட பல்வேறு விதமான சாதனைப் பட்டியல்களும் காணப்படலாம். ஒருதடவைக்கான (அணிக்கான மற்றும் தனிநபர் அதிகூடிய ஓட்டங்கள், அணிக்கான மற்றும் தனிநபர் அதிகுறைந்த ஓட்டங்கள் மற்றும் அதிகூடிய ஓட்ட வித்தியாச வெற்றிகள் போன்றன) மற்றும் பருவகால மற்றும் மொத்த விளையாட்டுக்கால (பருவ காலமொன்றில் அதிகூடிய ஓட்டங்கள் அல்லது இலக்குகள் மற்றும் மொத்த விளையாட்டுக்காலத்தில் அதிகூடிய ஓட்டங்கள் மற்றும் இலக்குகள் போன்றன) சாதனைகளும் உள்ளடக்கப்பட்டுள்ளன.  
பிரித்தானியாவில் 1895க்கு முன்னரும் உலகளவில் 1947க்கு முன்னரும் அலுவல்ரீதியில் "முதல்தரத் துடுப்பாட்டம்" ஆடப்படவில்லை என்பதையும் கருத்திற்கொள்ளல் வேண்டும். இப் பட்டியலில் சேர்க்கப்பட்டுள்ள சில தகவல்கள் மேற்குறிப்பிட்ட ஆண்டுகளுக்கு முன்பு நிகழ்த்தப்பட்டனவாகும். எனினும், இத் தகவல்கள் அனைத்தும் பெரும்பாலான வரலாற்றாய்வாளர்கள் மற்றும் புள்ளிவிபரவியலாளர்களால் பிற்காலத்தில் முதல்தரத் துடுப்பாட்டப் போட்டிகள் என அங்கீகரிக்கப்பட்ட போட்டிகளாகும் (*அலுவல் ரீதியற்ற* போட்டிகள்).  
வேறுவிதமாகக் குறிப்பிடப்பட்டாலன்றி, இங்கு காட்டப்பட்டுள்ள சாதனைகள் கிரிக்கட்ஆர்கைவிலிருந்தோ அல்லது விசுட்டன் கிரிக்கட்டர்சு அல்மனாக்கிலிருந்தோ எடுக்கப்பட்டனவாகும்.
# முதல்தரத் துடுப்பாட்டச் சாதனைகள் பட்டியல்

## குறிப்பீடுகள்

;**அணிக் குறிப்பீடுகள்**
- 300–3 என்பது மூன்று இலக்கு இழப்புக்கு அணி 300 ஓட்டங்கள் எடுத்துள்ளது என்பதையும் அணியின் இன்னிங்சு வெற்றிகரமான இலக்குத் துரத்தல் அல்லது விளையாட்டு நேரம் முடிவடைந்தமை காரணமாக இன்னிங்சு முடிவடைந்ததைக் குறிக்கும்.
- 300-3d என்பது மூன்று இலக்கு இழப்புக்கு அணி 300 ஓட்டங்கள் எடுத்துள்ளது என்பதையும் அணி தனது இன்னிங்சை டிக்ளேர் செய்துள்ளது என்பதையும் குறிக்கும்.
- 300 என்பது அணி 300 ஓட்டங்கள் எடுத்துள்ளது என்பதையும் அனைத்து இலக்குகளையும் இழந்துள்ளது என்பதையும் குறிக்கும்.  
;**துடுப்பாட்டக் குறிப்பீடுகள்**
- 100 என்பது துடுப்பாட்ட வீரர் 100 ஓட்டங்கள் எடுத்துள்ளார் என்பதையும் ஆட்டமிழந்துள்ளார் என்பதையும் குறிக்கும்.
- 100* என்பது துடுப்பாட்ட வீரர் 100 ஓட்டங்கள் எடுத்துள்ளார் என்பதையும் ஆட்டமிழக்கவில்லை என்பதையும் குறிக்கும்.
- இணைப்பாட்டத்தில் 100* என்பது இரு வீரர்கள் அணியின் ஓட்ட எண்ணிக்கைக்கு 100 ஓட்டங்களைச் சேர்த்துள்ளனர் என்பதையும் இருவரும் ஆட்டமிழக்கவில்லை என்பதையும் குறிக்கும்.  
;**பந்துவீச்சுக் குறிப்பீடுகள்**
- 5–100 என்பது ஒரு பந்துவீச்சாளர் 100 ஓட்டங்களைக் கொடுத்து 5 இலக்குகளைக் கைப்பற்றியுள்ளார் என்பதைக் குறிக்கும்.
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### அதிகூடிய ஓட்டவித்தியாசத்துடனான இன்னிங்சு வெற்றிகள்

தகுதி: இன்னிங்சு மற்றும் 550 ஓட்டங்கள்
| வித்தியாசம் | அணிகள் | மைதானம் | காலம் |
| --- | --- | --- | --- |
| இன்னிங்சு மற்றும் 851 ஓட்டங்கள் | பாகிசுத்தான் தொடருந்துச் சேவை அணி, தேரா இசுமாயில் கான் அணியை வென்றது | லாகூர் | 1964–65 |
| இன்னிங்சு மற்றும் 666 ஓட்டங்கள் | விக்டோரியா அணி, டாசுமானியா அணியை வென்றது | மெல்போர்ன் | 1922–23 |
| இன்னிங்சு மற்றும் 656 ஓட்டங்கள் | விக்டோரியா அணி, நியூ சவுத் வேல்சு அணியை வென்றது | மெல்போர்ன் | 1926–27 |
| இன்னிங்சு மற்றும் 605 ஓட்டங்கள் | நியூ சவுத் வேல்சு அணி, தெற்கு ஆசுத்திரேலிய அணியை வென்றது | சிட்னி | 1900–01 |
| இன்னிங்சு மற்றும் 579 ஓட்டங்கள் | இங்கிலாந்து அணி, ஆசுத்திரேலிய அணியை வென்றது | தி ஓவல் | 1938 |
| இன்னிங்சு மற்றும் 575 ஓட்டங்கள் | சிந்து அணி, பலூச்சிசுத்தான் அணியை வென்றது | கராச்சி | 1973–74 |
| மூலம்: *விசுட்டன்* 2006. இறுதி இற்றைப் படுத்தல்: 19 மே 2006. | } |  |  |
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### அதிகூடிய ஓட்டவித்தியாசத்துடனான வெற்றிகள்

தகுதி: 575 ஓட்டங்கள்.
| வித்தியாசம் | அணிகள் | மைதானம் | காலம் |
| --- | --- | --- | --- |
| 685 ஓட்டங்கள் | நியூ சவுத் வேல்சு அணி, குயீன்சுலாந்து அணியை வென்றது | சிட்னி | 1929–30 |
| 675 ஓட்டங்கள் | இங்கிலாந்து அணி, ஆசுத்திரேலிய அணியை வென்றது | பிரிசுபேன் | 1928–29 |
| 638 ஓட்டங்கள் | நியூ சவுத் வேல்சு அணி, தெற்கு ஆசுத்திரேலிய அணியை வென்றது | அடிலெய்ட் | 1920–21 |
| 609 ஓட்டங்கள் | முசுலீம் வணிக வங்கி அணி, நீர் மற்றும் வலு வளர்ச்சி வாரிய அணியை வென்றது | லாகூர் | 1977–78 |
| 585 ஓட்டங்கள் | சார்கோதா அணி, லாகூர் மாநகராட்சி மன்ற அணியை வென்றது | ஃபைசலாபாத் | 1978–79 |
| மூலம்: *விசுட்டன்* 2006. இறுதி இற்றைப் படுத்தல்: 19 மே 2006. | } |  |  |
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### இலக்கு இழப்பின்றிய வெற்றிகள்

| அணிகள் | மைதானம் | காலம் |
| --- | --- | --- |
| லங்காசயர் அணி, லீசெசுட்டர்செயர் அணியை வென்றது | மான்செசுட்டர் | 1956 |
| கராச்சி *A* அணி, சிந்து *A* அணியை வென்றது | கராச்சி | 1957–58 |
| தொடருந்துச் சேவை அணி, சம்மு மற்றும் காசுமீர் அணியை வென்றது | சிறீநகர் | 1960–61 |
| கர்னாடக அணி, கேரள அணியை வென்றது | சிக்மகளூர் | 1977–78 |
| மூலம்: *விசுட்டன்* 2006. இறுதி இற்றைப் படுத்தல்: 19 மே 2006. | } |  |
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### சமன்கள்

1948இலிருந்து இதுவரை 33 போட்டிகள் சமனில் முடிவடைந்துள்ளன. அதற்கு முன், போட்டிக்கான கால அளவு நிறைவடையும் வேளையில் இறுதியாகத் துடுப்பெடுத்தாடும் அணி மேலதிக இலக்குகளைக் கொண்டிருக்கும் சந்தர்ப்பத்திலும் ஓட்ட எண்ணிக்கை சமனாகக் காணப்படின் அப் போட்டி சமனில் முடிவடைந்ததாக அறிவிக்கப்பட்டு வந்தது. தற்போது இவ்வாறான சந்தர்ப்பங்கள் சமநிலை என அழைக்கப்படுகின்றது. மேலும், ஓட்ட எண்ணிக்கை சமனாகவும், அதேவேளை நான்காவதாகத் துடுப்பெடுத்தாடும் அணியின் சகல இலக்குகளும் இழக்கப்பட்டிருந்தால் மாத்திரமே அப் போட்டி சமனில் முடிவடைந்ததாக அறிவிக்கப்படுகிறது.
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### இன்னிங்சு ஒன்றில் அதிகூடிய ஓட்டங்கள்

தகுதி: 900 ஓட்டங்கள்.
| ஓட்டங்கள் | அணிகள் | இடம் | காலம் |
| --- | --- | --- | --- |
| 1,107 | விக்டோரியா (எ நியூ சவுத் வேல்சு) | கொழும்பு | 1997 |
| 951-7d | சிந்து (எ பலூச்சிசுத்தான்) | செக்கந்தராபாத் | 1993–94 |
| 918 | நியூ சவுத் வேல்சு (எ தெற்கு ஆசுத்திரேலியா) | இந்தோர் | 1945–46 |
| 912-6d<sup>†</sup> | தமிழ்நாடு (எ கோவா) | பனாசி | 1988–89 |
| 910-6d | பாக்கிசுத்தான் தொடருந்து அணி (எ தேரா இசுமாயி கான்) | பிரிசுபேன் | 2005–06 |
| <small><sup>†</sup> தமிழ்நாட்டு அணியின் மொத்த ஓட்ட எண்ணிக்கையான 912-6dல் 52 தண்டனை ஓட்டங்களும் உள்ளடங்கியிருந்தது.</small> |  |  |  |
| முதல்தரப் போட்டியொன்றில் (இரு தரப்பாலும்) எடுக்கப்பட்ட அதிகூடிய மொத்த ஓட்ட எண்ணிக்கை 2736 ஆகும். மகாராட்டிரா எ பொம்பே, பூனா, 1948-49. |  |  |  |
| <small>800க்கு மேற்பட்ட மொத்த ஓட்ட எண்ணிக்கை 36 தடவைகள் எடுக்கப்பட்டுள்ளது. 2018-19 ரஞ்சிக் கோப்பையின் போது புவனேசுவரில் நடைபெற்ற சிக்கிம் அணிக்கெதிரான போட்டியில் மேகாலயா அணி (826-7d பெற்றது) எடுத்ததே மிக அண்மைய சந்தர்ப்பமாகும்.</small> |  |  |  |
| மூலம்: *விசுட்டன்* 2006. இறுதி இற்றைப் படுத்தல்: 7 சனவரி 2019. | } |  |  |
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### இன்னிங்சு ஒன்றில் அதிகுறைந்த ஓட்டங்கள்

தகுதி: 15 ஓட்டங்கள்.
| ஓட்டங்கள் | அணிகள் | இடம் | காலம் |
| --- | --- | --- | --- |
| 6 | Bகள் (எ அனைத்து இங்கிலாந்து) | லோர்ட்சு | 1810 |
| 12 | ஒக்சுபோர்டு பல்கலைக்கழகம் (எ MCC) | ஒக்சுபோர்டு | 1877 |
| 12 | நோர்த்தாம்டன்சயர் (எ குளோசெசுட்டர்சயர்) | குளோசெசுட்டர் | 1907 |
| 13 | ஓக்லாந்து (எ கன்டபரி) | ஓக்லாந்து | 1877–78 |
| 13 | நோட்டிங்காம்சயர் (எ யோர்க்சயர்) | நோட்டிங்காம் | 1901 |
| 14 | சர்ரே (எ எசெக்சு) | செம்சுஃபோர்ட் | 1983 |
| 15 | MCC (v சர்ரே) | லோர்ட்சு | 1839 |
| 15 | விக்டோரியா (எ MCC) | மெல்போர்ன் | 1903–04 |
| 15 | நோர்த்தாம்டன்சயர் (எ யோர்க்சயர்) | நோர்த்தாம்டன் | 1908 |
| 15 | ஆம்ப்சயர் (எ வார்விக்சயர்) | பேர்மிங்காம் | 1922 |
| அணியொன்று இரு இன்னிங்சுகளிலும் சேர்த்து எடுத்த அதிகுறைந்த ஓட்ட எண்ணிக்கை 34 (16 மற்றும் 18) ஆகும். போர்டர் அணி நேட்டால் அணிக்கெதிராக 1959-60ல் கிழக்கு லண்டனில் இச்சாதனையை நிகழ்த்தியது. |  |  |  |
| முழுமையாக முடிவடைந்த முதல்தரப் போட்டியொன்றில் (இரு அணிகளாலும்) எடுக்கப்பட்ட அதிகுறைந்த ஓட்ட எண்ணிக்கை 85 ஆகும். போட்டி: குவேட்டா எ ராவல்பிண்டி, இசுலாமாபாத், 2008-09.  
முழுமையாக முடிவடைந்த முதல்தரப் போட்டியொன்றில் வெற்றியடைந்த அணி எதிரணியை இரு இன்னிங்சுகளிலும் முழுமையாக ஆட்டமிழக்கச்செய்த சந்தர்ப்பத்தில் பெறப்பட்ட அதிகுறைந்த மொத்த ஓட்ட எண்ணிக்கை 105 ஆகும். போட்டி: MCC எ ஆசுத்திரேலியன்சு, லோர்ட்சு, 1878. |  |  |  |
| <small>அணியொன்று 36 தடவைகள் 20 அல்லது அதற்குக் குறைந்த ஓட்டங்களுக்கு முழுமையாக ஆட்டமிழப்புச் செய்யப்பட்டுள்ளது (1864க்கு முன் நடைபெற்ற, முதல்தரப் போட்டியாக உலகளவில் அங்கீகரிக்கப்படாத 5 போட்டிகள் அடங்கலாக). அண்மைய சந்தர்ப்பம் 16 போர்டர் அணி (அணியின் இரு வீரர்கள் காயமடைந்ததால் அவர்கள் விளையாடவில்லை) எதிர் குவாசுலு-நேட்டால், பார்ல், 2020-21.</small> |  |  |  |
| மூலம்: கிரிக்கட்ஆர்கைவ். இறுதி இற்றைப்படுத்தல்: 23 மார்ச் 2021. | } |  |  |
# முதல்தரத் துடுப்பாட்டச் சாதனைகள் பட்டியல்

## அணிச் சாதனைகள்

### அணி ஓட்டச் சாதனைகள்

#### நான்காவது இன்னிங்சில் அதிகூடிய ஓட்டங்கள்

தகுதி: 510 ஓட்டங்கள்.
| ஓட்டங்கள் | அணிகள் | முடிவு | மைதானம் | காலம் |
| --- | --- | --- | --- | --- |
| 654–5 | இங்கிலாந்து (எ தென்னாபிரிக்கா) | சமநிலை | டேர்பன் | 1938–39 |
| 604 | மகாராட்டிரா (எ பொம்பே) | சமநிலை | போர்ட்-ஒஃப்-இசுப்பெயின் | 1945–46 |
| 572 | நியூ சவுத் வேல்சு (எ தெற்கு ஆசுத்திரேலியா) | தெற்கு ஆசுத்திரேலியா அணி 20 ஓட்டங்களால் வெற்றி | சிட்னி | 1907–08 |
| 541–7 | மேற்கு வலயம் (எ தெற்கு வலயம்) | மேற்கு வலயம் மூன்று இலக்குகளால் வெற்றி | ஐதராபாத் | 2009–10 |
| 529–9 | மேற்கு ஆசுத்திரேலியா இணைந்த XI (எ சவுத்தாபிரிக்கன்சு) | சமநிலை | பேர்த் | 1963–64 |
| 518 | விக்டோரியா (எ குயீன்சுலாந்து) | குயீன்சுலாந்து அணி 234 ஓட்டங்களால் வெற்றி | பிரிசுபேன் | 1926–27 |
| 513–9 | நடு புரோவின்சு (எ தெற்கு புரொவின்சு) | நடு புரோவின்சு ஒரு இலக்கால் வெற்றி | கண்டி | 2003–04 |
| மூலம்: *விசுட்டன்* 2006. இறுதி இற்றைப்படுத்தல்: 7 பெப்ரவரி 2010. | } |  |  |  |
# ஆஷ்லே மில்லர்

**ஆஷ்லே மில்லர்** (Ashley Miller, பிறப்பு: மார்ச்சு 16, 1971) என்பவர் அமெரிக்க நாட்டு திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் தோர் (2011) மற்றும் எக்ஸ்-மென்: ஃபர்ஸ்ட் கிளாஸ் (2011) போன்ற திரைப்படங்களில் பணியாற்றியுள்ளார்.  
இவர் முதன்முதலில் 'ஆண்ட்ரோமெடா' என்ற தொலைக்காட்சி தொடருக்காக 2000 ஆம் ஆண்டில் ஒரு எழுத்தாளராக பணியமர்த்தப்பட்டார். அதை தொடர்ந்து 2003 ஆம் ஆண்டில் எழுத்தாளரான 'சாக் ஸ்டென்ட்ஸ்' என்பவருடன் இணைந்து 'ஏஜென்ட் கோடி பங்கஸ்' என்ற படத்திற்கு திரைக்கதை எழுதியுள்ளார்.
# சுகாத்திசு கேலிக்கு விக்கிப்பீடியா

**சுகாத்திசு கேலிக்கு விக்கிப்பீடியா** (*Scottish Gaelic Wikipedia*) (Scottish Gaelic:Uicipeid [ˈUçkʲɪpetʲ] ) என்பது விக்கிப்பீடியாவின் சுகாத்திசு கேலிக்கு பதிப்பு ஆகும். ஆம் ஆண்டு நிலவரப்படி, இது கட்டுரைகளையும் தொகுப்பாளர்களையும் கொண்டுள்ளது.
# சுகாத்திசு கேலிக்கு விக்கிப்பீடியா

## வரலாறு

இக் கலைக்களஞ்சியம் 2004இல் நிறுவப்பட்டது. 2017ஆம் ஆண்டில், சூசன் ரோஸை இசுகொட்லாந்தின் தேசிய நூலகம் (என்.எல்.எஸ்) பணியமர்த்தியது. இது கலைக்களஞ்சியத்தை மேம்படுத்துவதற்கும் ஊக்குவிப்பதற்கும் ஆகும். இந்த பகுதி நேர நிலை 12 மாதங்கள் நீடித்தது. கேலிக் மொழிப் பொருட்களை இணையத்தில் வைக்கும் எண்ணிம மயமாக்கல் இயக்கத்தைத் தொடர்ந்து இசுகொட்லாந்தின் தேசிய நூலகம் அதன் சுகாத்திசு கேலிக் வளங்களை அதிகரிக்க எண்ணியது. ரோசு கேலிக் மொழியின் இரண்டாம் மொழி பேச்சாளர், இம் தன்னுடைய பதின்ம வயதில் இம்மொழியைக் கற்றுக் கொண்டார். மேலும் கேலிக் படிப்பில் முனைவர் பட்டம் பெற்றார். இவர் 2010 முதல் யுசிபீட்டைத் திருத்துகிறார். சமூக குழுக்களுடன் பணிபுரிந்து, உதவி பக்கங்களை உருவாக்கி, மேலும் பயனர்களை ஈர்க்க இவர் பணியாற்றினார். இந்த மானியத்தை விக்கிமீடியா யுகே மற்றும் பார்ட் நா கெய்ட்லிக் ஆகியோர் வழங்கினர்.  
ஒரு கட்டத்தில்,விக்கிப்பீடியாவினை எவ்வாறு திருத்தலாம் என்பதை மாணவர்களுக்குக் கற்பிக்கும் ஒரு தொகுதியை சபால் மோர் ஓஸ்டெய்க் வழங்கினார்.
# விக்கிப்பீடியா:Statistics/June 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சுபூர் பார்த்தசாரதி

**சுபூர் பார்த்தசாரதி** (பிறப்ப்: *சுபூர் முகசேத்* 1911 - 10 அக்டோபர் 1966), என்பவர் ஒரு இந்திய கல்வியாளர் மற்றும் முன்னாள் சட்டமன்ற உறுப்பினராவார். எத்திராஜ் மகளிர் கல்லூரியில் முதல் துணைவேந்தராக இருந்த இவர், 1960 முதல் 1966 வரை இவர் இந்தியப் நாடாளுமன்றத்தின் மேலவையான மாநிலங்களவை உறுப்பினராக பணியாற்றினார்.
# சுபூர் பார்த்தசாரதி

## ஆரம்ப கால வாழ்க்கை

சுபூர் முகசேத் கோழிகோட்டில் பார்சி சமூகத்தில் ஒரு முக்கிய குடும்பத்தில் கோடாதாட் முகசேத்தின் மகளாகப் பிறந்தார். இவரது ஒரே சகோதரர் இரண்டாம் உலகப் போரில் இறந்தார். இவர் சென்னைப் பல்கலைக்கழகம் மற்றும் ஆக்ஸ்போர்டு பல்கலைக்கழகத்தில் பயின்றார். மேலும் ஆங்கிலத்தில் முதுகலைப் பட்டம் பெற்றார், 1936 இல் முனைவர் பட்டமும் பெற்றார்.
# சுபூர் பார்த்தசாரதி

## தொழில்

பார்த்தசாரதி மதராசின் இராணி மேரி கல்லூரியில் ஆங்கிலம் கற்பித்தார். இவர் எதிராஜ் மகளிர் கல்லூரியின் முதல் துணைவேந்தராகி 1948 முதல் 1952 வரை பணியாற்றினார். இவருக்கு அடுத்து மோனா ஹென்ஸ்மேன் துணைவேந்தராக பதவி வகித்தார். 1952 ஆம் ஆண்டில், இவர் பல்கலைக்கழகங்கள் மற்றும் கல்லூரிகளைப் நுண்ணாய்வு செய்ய அமெரிக்காவில் பயணம் மேற்கொண்டார். பார்த்தசாரதி 1960 முதல் 1966 வரை மாநிலங்களவை உறுப்பினராக இருந்தார்.
# சுபூர் பார்த்தசாரதி

## தனிப்பட்ட வாழ்க்கை

1939 ஆம் ஆண்டில், சுபூர் முகசேத் பத்திரிகையாளரும் இராஜதந்திரியுமான கோபாலசாமி பார்த்தசாரதியை ஆக்ஸ்போர்டில் சந்தித்த பின்னர் திருமணம் செய்து கொண்டார். இந்த இணையரின் ஒரே மகனான, அசோக் பார்த்தசாரதி (1940–2019), அவர் தனது பெற்றோரை அரசு பணி மற்றும் கல்வி போன்றவற்றில் வழிதொடர்ந்தார். இவரது கணவர் ஐக்கிய நாடுகள் அவையில் இந்தியாப்பபிரதிநிதியாக இருந்தபோது இவர் 1966 ஆம் ஆண்டில் நியூயார்க்கில் இதயம் மற்றும் சிறுநீரக நோய்களால் இறந்தார்.  
நடிகரும் நாடக எழுத்தாளருமான கிரீஷ் கர்னாட் இவரது சகோதரர் மகளின் கணவர்; மற்றும் பத்திரிகையாளர் ரகு கர்னாட் இவரது பேரன்.